NaiveNeuron/SloPal huggingface dataset:
Bugár, Béla, podpredseda NR SR (2018-10-23):
Takže prezentujme sa a hlasujme. (Hlasovanie.) Prítomných 147, za 2, proti 25, zdržalo sa 120 poslancov. Tieto body sme neschválili.
Mihál, Jozef, poslanec NR SR (2014-10-21):
Ja ďakujem pánovi poslancovi Mikloškovi takisto za jeho názor a príspevok v rozprave. A celkom by som sa tešil na tie príklady zo života matematika ako tiež absolventa „matfyzu“. Takže, pán kolega, skúste prípadne niekedy, ja budem trpezlivo čakať. No a pokiaľ ide vôbec o celú rozpravu, si dovolím jednu poznámku v rámci faktickej poznámky, že vidím tam pána Petráka prihláseného, čiže on bude pravdepodobne jeden jediný poslanec z osemdesiatich dvoch ďalších poslancov SMER-u, ktorý zrejme podporí svoju kolegyňu, a inak nikto, nikto, nikto.
Chren, Martin, poslanec NR SR (2014-10-16):
Ďakujem veľmi pekne. Ja by som možno len doplnil jednu myšlienku, pretože nechcem vystupovať v rozprave a naťahovať čas, keďže dosť príkro v rozpore s demokraciou nám čas na tejto schôdzi na naše poslanecké návrhy bol obmedzený rozhodnutím predsedu Národnej rady. Ja nebudem hlasovať za tento návrh zákona, pretože tento návrh zákona bol predložený tak, aby bol v skutočnosti neúčinný. Bol predložený tak, ako Robert Fico kedysi predložil farmársky zákon, s veľkým humbugom okolo toho, akože rieši tému, ktorú riešiť treba, ale v skutočnosti tak, aby bol absolútne nevyužiteľný a nepoužiteľný. Bol predložený úplne rovnako ako zákon o preukazovaní pôvodu majetku. Tiež sa tváril, že niečo rieši, ale v skutočnosti nevyriešil nič a v skutočnosti bol úplne bezzubý. A tento zákon, ktorý je udavačský, ktorý umožňuje udávať aj za veci, ktoré nie sú ani trestný čin, ani priestupok, tento zákon, ktorý dáva polícii tri mesiace na to, aby vôbec začala konať, čo je doba, za ktorú sa dajú zahladiť všetky stopy, všetky dôkazy nejakého protispoločenského konania, tento zákon je zase len taký, tvárme sa, že sme niečo vyriešili, ale v skutočnosti sme nevyriešili nič. A preto sa zdržím pri hlasovaní o ňom.
Hrnčiar, Andrej, podpredseda NR SR (2018-05-16):
Dve faktické poznámky. Nech sa páči, pán poslanec Pčolinský.
Grendel, Gábor, podpredseda NR SR (2020-05-14):
Ďalšia v poradí v rozprave je pani poslankyňa Zemanová, ktorú nevidím, takže stráca poradie, potom pán poslanec Dostál, ktorý tu takisto momentálne nie je, takže nasleduje pán poslanec Kočiš. Tiež tu nie je. Aj pán Kočiš stráca poradie. A, pán poslanec Filip Kuffa, nech sa páči.
K. Cibulková, poslankyňa: (2007-05-10):
Ďalej, aby za gestorský výbor určila hlasovaním ústavnoprávny výbor Národnej rady s tým, že určené výbory vládny návrh zákona prerokujú v druhom čítaní do 18. júna 2007 a gestorský výbor do 19. júna 2007.
Dostál, Ondrej, poslanec NR SR (2017-11-28):
Chcel by som predložiť dva návrhy na spojenie rozpravy k obsahovo podobným návrhom zákonov. Prvý návrh. Navrhujem spojiť rozpravu k bodom č. 49 (parlamentná tlač 776) a č. 67 (parlamentná tlač 770). V oboch prípadoch ide o poslanecký návrh novely zákona o advokácii, týkajúci sa skrátenia dĺžky povinnej praxe advokátskeho koncipienta, predložený skupinou opozičných poslancov. Druhý návrh. Navrhujem spojiť rozpravu k bodom č. 24 (tlač 755) a č. 63 (tlač 790.) V oboch prípadoch ide o návrh novely zákona o obecnom zriadení. Vládny návrh novely zákona pripravilo ministerstvo vnútra v spolupráci so Združením miest a obcí Slovenska. Poslanecký návrh novely zákona vychádza z hromadnej pripomienky verejnosti, ktorú iniciovalo Združenie občanov miest a obcí Slovenska. O návrhoch žiadam... (Prerušenie vystúpenia časomerom.)
Bugár, Béla, podpredseda NR SR (2010-10-12):
Ďalej v rozprave vystúpi pán poslanec Petrák. Nech sa páči, máte slovo.
P. Paška, predseda NR SR: (2009-04-23):
Nebudeme pokračovať v rokovaní o tomto návrhu. Dámy a páni, odhlasovali sme prerokované body programu a pristúpime teraz k opakovanej tajnej voľbe štyroch kandidátov na sudcov disciplinárneho súdu, kandidátov na člena Rady pre reguláciu . Je možné zvoliť aj obidvoch kandidátov a dvoch členov Správnej rady Ústavu pamäti národa . Pre vašu informáciu uvádzam, že ak v tejto voľbe nebude zvolený potrebný počet, vykoná sa nová voľba s novými návrhmi. Za základe uznesenia ústavnoprávneho výboru sú z novej voľby na sudcov disciplinárneho súdu vylúčení kandidáti, o ktorých sa hlasovalo v prvom kole. Poprosím teraz všetkých overovateľov, aby sa ujali svojej funkcie a pristúpime k tajnému hlasovaniu. Dámy a páni, ja vás chcem opäť požiadať, aby ste venovali pozornosť vyplneniu hlasovacích lístkov. Aj včerajšia voľba bola neúspešná z dôvodu, že sa opäť objavilo veľké množstvo neplatných hlasovacích lístkov. Je potrebné u každého kandidáta označiť vašu voľbu, či za, či sa zdržiavate, alebo proti. Ak tak neurobíte, je tento lístok neplatný. Poprosím teraz, aby ste využili svoje právo volili. Ešte chcem poprosiť, dámy a páni, chcem požiadať členov grémia, aby sme sa stretli, ale v malej zasadačke v trakte predsedu, keďže v obvyklej miestnosti, kde obvykle rokujeme, budú prebiehať tajné voľby. Rád by som s vami prebral niektoré náležitosti. Takže, poprosím členov grémia, aby odvolili a aby sme sa stretli v malej zasadačke. (Akt tajného hlasovania.)
Ďuriš Nicholsonová, Lucia, podpredsedníčka NR SR (2018-09-19):
Pán poslanec Mazurek.
Grendel, Gábor, podpredseda NR SR (2022-09-28):
Pán poslanec Filip Kuffa.
Rošková, Ľubica, poslankyňa NR SR (2015-03-18):
Ďakujem pekne, pán predseda. Zápisnica o výsledku tajného hlasovania o návrhu na voľbu členov Dozornej rady Ústavu pamäti národa, ktoré sa konalo 18. marca 2015. Na tajné hlasovanie o návrhu na voľbu členov Dozornej rady Ústavu pamäti národa bolo vydaných a poslanci si osobne prevzali 137 hlasovacích lístkov, teda na voľbe bolo prítomných 137 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Dozornej rady Ústavu pamäti národa všetci poslanci odovzdali hlasovacie lístky. Zo 137 odovzdaných hlasovacích lístkov bolo 12 neplatných a 125 platných. Podľa platných hlasovacích lístkov overovatelia zistili, že : – za Lászlóa Bukovszkého hlasovali za 87 poslancov, proti 21, 17 poslancov sa zdržalo; – za Patrika Dubovského hlasovalo za 27 poslancov, proti 62, zdržalo sa hlasovania 36; – za Mariána Gulu hlasovalo za 31 poslancov, proti 63, zdržalo sa hlasovania 31; – za Teréziu Holecovú hlasovalo za 81 poslancov, proti 24, 20 poslancov sa zdržalo. Na voľbu členov Dozornej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Dozornej rady Ústavu pamäti národa zvolení László Bukovszký a Terézia Holecová. Ďakujem pekne.
Mihál, Jozef, poslanec NR SR (2014-12-03):
Tak pekne. Práve sme sa teda dozvedeli, aký je účet za zavedenie odpočítateľnej položky pri zdravotných odvodoch a tento účet nezaplatí štát, tento účet zaplatia všetci daňoví poplatníci, či tí, ktorí platia dane z príjmov, či tí, ktorí platia dépeháčku, čiže zasiahne to všetkých občanov Slovenskej republiky. Namiesto toho, aby sme sa dozvedeli nejaké potešujúce správy o reformách v našom zdravotníctve, dozvedáme sa o tom, že tento účet zaplatia všetci občania.
P. Paška, predseda NR SR: (2008-05-21):
Pán Dzurinda, keď sa vysporiadate so všetkými, ktorí majú náhodou iný názor, ako máte vy vo vlastnej strane, potom budem s vami rád viesť dialóg, samozrejme, a dúfam, že budem v lepšej pozícii ako oponenti z vašej strany. Pani poslankyni Sabolovej. Áno, za ten návrh som hlasoval aj preto, že si myslím, že to bude veľmi zaujímavé. Viete dobre, že som mal a mám záujem, aby sa ten mechanizmus riadenia a fungovania mechanizmov tak trošku zmodernil a napríklad aj to, čo vyvoláva rôzne otázky, a tu chcem reagovať, znovu opakujem, ak sa preukáže u kohokoľvek, že to tak nie je, bude niesť následky, ale nájdime taký spôsob, aby to nebola indícia, na základe ktorej budú médiá alebo opozícia, alebo ktokoľvek iný ľudsky a politicky napádať kohokoľvek, a tým nechcem vôbec zľahčovať problém, je mi to ľúto a vôbec ma to neteší. A preto som privítal ten váš návrh a dúfam, že tá správa bude obsahovať aj návrhy, na ktorých sa zhodneme tak, aby sme sa ako Národná rada vyhli všetkým takýmto nepríjemným interpretáciám určitých indícií. A, pán Lipšic, no, veď o tom je, keď sa necháte zvoliť za... (Prerušenie vystúpenia časomierou.)
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144 poslancov, za 36, proti 5, zdržalo sa 103 poslancov. Konštatujem, že návrh nebol schválený.
Hrnčiar, Andrej, podpredseda NR SR (2017-04-04):
Otváram všeobecnú rozpravu. Do rozpravy som dostal jednu písomnú prihlášku. Nech sa páči, pán poslanec Žarnay. (Reakcia z pléna.) Takže pán poslanec Sopko chce vystúpiť v rozprave? (Reakcia z pléna.) Nech sa páči. Takže najprv pán poslanec Sopko.
B. Bugár, podpredseda NR SR: (2006-03-15):
(Hlasovanie.) Prítomných je 121 poslancov, za 119, proti 1, nehlasoval 1. Návrh uznesenia sme schválili. Teraz prosím pána poslanca Ivanka, aby uviedol hlasovanie k návrhu na vyslovenie súhlasu Národnej rady Slovenskej republiky s Dohovorom Organizácie Spojených národov proti korupcii z 31. októbra 2003 (tlač 1439). A. Ivanko, poslanec: Ďakujem pekne za slovo, pán predsedajúci. Keďže v rozprave k predmetnej tlači nevystúpil žiaden poslanec, navrhujem, aby sme hlasovali o uznesení, ktoré je súčasťou spoločnej správy, nebudem ho preto čítať, dajte o ňom hlasovať, pán predsedajúci.
Matovič, Igor, poslanec NR SR (2013-03-26):
Lojzko Přidal, neviem bola obedňajšia prestávka, možno si nejako pretrávil to svoje vystúpenie, ale ja by som sa na tvojom mieste dosť hanbil za to, čo si tu vyprodukoval. A pripadal si mi skoro, ako kebyže si tesne pred infarktom. A chcel by som ti iba taktne dať kamarátsku radu, že dávaj na seba pozor, máš predsa už nejaký vek, kľud, pohoda, nemusíš sa vytáčať a samovytáčať. Každopádne myslím si, že neprávom nadávaš Braňovi. Braňo chce len úplne základnú spravodlivosť, aby aj nadľudia, poslanci á la Lojzo Přidal museli fúkať, ak niektorý poslanecký klub v tejto sále usúdi, že je evidentne pod vplyvom alkoholu alebo iných drog. A myslím si, že je to spravodlivé, lebo takto isto aj obyčajní ľudia, každý, ktokoľvek, kto robí niekde v nejakej fabrike, bez ohľadu na to, či je evidentne alebo nie je evidentne pod vplyvom alkoholu, keď ho jednoducho niekto požiada o to, aby fúkal, tak fúkať musí. A preto si myslím, že nie je fér, keď teraz tu niekoho obviňuješ z čohokoľvek, keď ten človek chce iba základnú spravodlivosť, aby aj nadľudia ako Lojzo Přidal museli fúkať. Ty však nadľud si. To vždy si mi dával najavo a najlepšie, si pamätám, vtedy, keď napríklad, myslím, SaS-ka alebo Sulík konkrétne presadil zákon o zmrazení platov poslancov, keď si sa vtedy vystrájal, že teda už žiadny zákon, ktorý príde zo strany SaS nepodporíš, lebo takúto nehoráznosť si niekto dovolil predložiť. Jednoducho ty sa cítiš nadľudom, nadčlovekom. A je to jednoducho v duchu toho, ako sa cítiš. A na druhej strane ťa obdivujem, keď práve ty a práve za KDH poslanec má tú odvahu tu tvrdiť, že my sme muzikanti, my nepijeme.
Paška, Pavol, predseda NR SR (2014-06-06):
Pán poslanec Brocka.
Bugár, Béla, podpredseda NR SR (2017-09-12):
Ďakujem. Otváram rozpravu. Konštatujem, že som dostal jedinú písomnú prihlášku pána poslanca Mihála, ktorého tu ale nevidím. Takže otváram možnosť sa ústne prihlásiť do rozpravy. Ako jediná pani poslankyňa Jurinová. Končím možnosť sa prihlásiť ústne do rozpravy. Nech sa páči, máte slovo.
Hrnčiar, Andrej, podpredseda NR SR (2017-10-12):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásenia sa do rozpravy. Do rozpravy sa, o slovo požiadala pani spravodajkyňa.
B. Bugár, podpredseda NR SR: (2002-06-18):
(Hlasovanie.) Prítomných 120 poslancov, za návrh hlasovalo 108 poslancov, zdržali sa 7, nehlasovali 5. Konštatujem, že návrhy zo spoločnej správy sme prijali. Pán poslanec, boli ešte ďalšie pozmeňujúce návrhy? P. Tatár, poslanec: Ďalšie v rozprave boli prednesené štyri pozmeňujúce návrhy, ktoré som predniesol ja. Navrhujem, aby sme o nich hlasovali spoločne.
Bugár, Béla, podpredseda NR SR (2019-11-28):
O slovo sa hlási pani spravodajkyňa. Nech sa páči.
Laššáková, Jana, podpredsedníčka NR SR (2015-09-18):
Teraz dávam možnosť prihlásiť sa do rozpravy ústne. Do rozpravy ústne sa nikto nehlási. Vyhlasujem teda rozpravu za skončenú. Pán minister, chcete zaujať stanovisko? Nech sa páči, máte slovo.
Tabák, Romana, poslankyňa NR SR (2022-12-06):
Mám osobný záujem. (Povedané so smiechom.)
Grausová, Natália, poslankyňa NR SR (2018-12-05):
Aha, aha. Som to chcela vysvetliť, že či teda v podstate, že vy vlastne týmto návrhom zákona meníte... (reakcia navrhovateľky), nie, iba technicky upravujete, pardon. My si to, my si to povieme. Dobre, ďakujem.
Laššáková, Jana, podpredsedníčka NR SR (2012-08-06):
S reakciou na faktické poznámky, pán poslanec Viskupič.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 146 prítomných, 90 za, 55 sa zdržalo, 1 nehlasoval. Návrh sme schválili. Nech sa páči, pán spravodajca.
Pčolinský, Peter, podpredseda NR SR (2023-05-24):
Ďakujem. Žiadna faktická. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Vášáryová, Magdaléna, poslankyňa NR SR (2015-04-21):
Chcela som sa vám poďakovať, pani poslankyňa, pretože aj nám, ktorí nie sme odborníci na Obchodný zákonník alebo nezaoberáme sa týmito témami, niečím iným, ste jasne, presne, bez zbytočných slov vysvetlili vlastne, o čo tu ide. A skutočne ja som vám chcela položiť otázku, či si myslíte, že ten pán, ten advokát, ktorý sedí dnes na poste ministra, vôbec rozumie tomu, o čom vy ako špičková odborníčka na obchodný zákon rozprávate. A ďakujem vám veľmi pekne, že ste to konečne odhalili, toto sa snáď stalo v parlamente slovenskom úplne prvýkrát, to sa ani za Mečiara a Slotu nestalo, že rokujeme o zákone, ktorého dikciu a paragrafové znenie v podstate ešte nepoznáme. To skutočne je niečo neuveriteľné. A okrem toho keď navrhujú, že súkromná firma keď urobí zisk, tak potom jej z toho zisku štát vezme, aby vyplatil veriteľov, už poznáte takú súkromnú firmu, ktorá by priznala zisk, aby jej ho potom štát zobral? No ja teda takú nepoznám, v slovenských pomeroch už absolútne nie.
M. Číž, podpredseda NR SR: (2007-06-28):
A pýtam sa navrhovateľa, či chce zaujať stanovisko k rozprave. Nech sa páči, pani ministerka.
Viskupič, Jozef, poslanec NR SR (2016-09-20):
Chcem sa poďakovať kolegom za faktické poznámky. Možno na dovysvetlenie. Áno, podľa mňa je v roku 2016, pán poslanec Sopko, absolútne zarážajúce, že tento štát nevie kvantifikovať, či všetky deti splnili školskú dochádzku napriek tomu, že fungujú informačné systémy, ako fungujú. Problémy samosprávy a prokurátorského dozoru budete vy, ľudia zo samosprávy poznať. A pán poslanec Kollár, ešte jeden moment, finančný dopad tejto novely som zabudol viac-menej spomenúť. Totižto ak Ústavný súd sa stotožní s návrhom generálnej prokuratúry, podľa mňa príde, môže prísť k reálnym škodám tohto štátu, pretože tie rádiá, ktoré boli zaviazané retroaktívne a pri zlej definícii slovenského diela a Ústavný súd rozhodne, že naozaj to tak je, tak môžu žalovať tento štát za ušlý zisk. A to som zvedavý, kto si tento moment zoberie na tričko. Ja len upozorním, že pri prijímaní toho návrhu zákona som presne na tieto momenty upozorňoval. Upozorňoval som na zlú definíciu slovenského diela a na prvky retroaktivity voči držiteľom licencií a zásahu legislatívca do ich práva podnikať. Uvidíme, čo urobí Ústavný súd. Pravda je, že generálna prokuratúra v tomto podala podnet.
Galko, Ľubomír, poslanec NR SR (2013-10-24):
Ďakujem pekne, pani kolegyňa Mezenská. Chcel by som sa vám poďakovať za, podľa môjho názoru, veľmi kultivované vystúpenie, kde naozaj si myslím, že ste sa snažili argumentovať, a keď ste ma teda spomenuli v tej vašej reči, chcel by som tu ešte jedenkrát zdôrazniť. Najprv som bol rozčúlený, potom som bol rozhorčený a teraz som už len naozaj veľmi smutný z toho, čo ste aj vy zdôraznili, že zo strany pani ministerky tu nezaznelo ani slovko ľútosti. Ja som krátko v politike. Nezažil som nejak veľa odvolávaní ani veľa takýchto problémových stavov alebo schôdzí, ale ja neviem, že či starší kolegovia by vedeli nájsť nejaké príklady, a to je jedno, ktorá vláda bola pri moci a ktorí ministri zrovna zastávali svoje funkcie na rezortoch, kde by takýmto naozaj cynickým a arogantným spôsobom sa predstaviteľ vlády, minister, ktorý má slúžiť obyvateľom, postavil k tak závažnej veci, ktorú tu prerokúvame a ktorá sa udiala. Ja si myslím, že tí ľudia, ja neviem, či si pani ministerka sama prednesy pripravuje, zrejme asi nie, ale tí ľudia, ktorí jej toto pripravovali, tak si nezaslúžia teda pochvalu z jej strany, ale napriek tomu, že ten prednes mala zrejme pripravený, preto, lebo ho celý prečítala, ju to neospravedlňuje. A som presvedčený, že keby tú ľútosť cítila, tak by to proste z nej vybehlo. A to, že ona ani slovkom tú ľútosť nevyjadrila, to znamená, že ona tú ľútosť vôbec necíti, a to je hrozné poznanie. To je možno to najhroznejšie poznanie z celej dnešnej schôdze Národnej rady. Ďakujem pekne.
Kiššová, Jana, poslankyňa NR SR (2010-12-15):
Ďakujem veľmi pekne za slovo. V prvom rade musím povedať, že ma veľmi mrzí, že pri tak dôležitej reforme, akou je táto, je dominantnou argumentáciou alebo dominantným problémom opozície plat generálneho riaditeľa. Naozaj si myslím, že si toto nezaslúži také oklieštenie na túto tému, pretože si myslím, že sme mohli fakticky diskutovať o podstatne dôležitejších veciach. Pán kolega Maďarič povedal, že vytiahol z mojej diskusie na výbore jednu vetu, ktorú naozaj veľmi skreslil, preto by som rada uviedla veci na správnu mieru. Ja som hovorila o tom na výbore, že výška platu, ktorá je definovaná v tomto zákone, sa môže zdať niekomu vysoká a niekomu sa môže zdať nízka. Naozaj je to vec diskusie. Môžeme to porovnať na jednej strane s nejakým vysoko kvalitným manažérom v komerčnej sfére, môžeme to porovnať so štátnymi rovnako kvalitnými úradníkmi. Vždy nájdeme niekde nejakú referenčnú hodnotu, voči ktorej táto suma bude vysoká a vždy nájdeme aj takú referenčnú hodnotu, voči ktorej bude táto suma nízka. Povedala som na tom výbore aj to, že si viem predstaviť aj nižší návrh, pokiaľ by bol rozumný a pokiaľ by bol reálny a povedala som aj to, že tá reforma, ktorú vo verejnoprávnych médiách štartujeme, si bude naozaj vyžadovať veľmi kvalitný manažment, ktorý treba zohnať, a ja som tým naozaj nemyslela, že teraz ja niekoho zháňam. Ani nepoznám, že niekto niekoho zháňa, ale jednoducho tí kandidáti musia prejaviť záujem o takúto pozíciu a tým som mala na mysli, aby táto suma bola primeraná požiadavkám, ktoré na tú pozíciu máme. Čiže naozaj sa mi zdá veľmi nekorektné vytiahnuť z kontextu niečo, prekrútiť to a spraviť z toho tému, ktorá podľa mňa až takou témou nie je. Ďakujem pekne.
Zmajkovičová, Renáta, podpredsedníčka NR SR (2013-05-23):
Pán poslanec Kubánek bol posledným ústne prihláseným do rozpravy, ale keďže ma informoval, že nevystúpi v rozprave, v tejto chvíli vyhlasujem rozpravu za skončenú. Pán minister, chcete zaujať stanovisko k rozprave? (Reakcia navrhovateľa.) Nech sa páči.
Kamenický, Ladislav, poslanec NR SR (2014-10-22):
Ďakujem. Vážená pani predsedajúca, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor NR SR pre financie a rozpočet, Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský do 32 dní. Pani predsedajúca, prosím, otvorte rozpravu k uvedenému návrhu zákona. Ďakujem.
Š. Zelník, poslanec: (2006-08-04):
Či sa to dá urobiť, nebude to retroaktívne? V zákone sa jednoznačne hovorí, že z daného výberu poistného. Čiže my presne vieme, koľko bude vybraté poistné v mesiaci október, v mesiaci november, v mesiaci december, pôjde, samozrejme, nie o miliardové sumy, ale o sto miliónové sumy, ale aj to je veľmi významné, aby sme ich presunuli do poskytovania zdravotnej starostlivosti. Preto by som vás poprosil, aby sme pomohli zdravotníkom, ak to myslíme naozaj úprimne, pretože tí na tie peniaze čakajú. Ďakujem za pochopenie.
Jarjabek, Dušan, poslanec NR SR (2011-02-04):
Ďakujem pekne za slovo. Myslím si, že ja sa len môžem pripojiť k tejto dvojici mojich predrečníkov, pán predseda, s tým, že bola by to naozaj škoda. Môžeme sa baviť o čomkoľvek, pochopiteľne, je to téma skôr výsostne odborná a možno aj výsostne pocitová. A hovorím to preto, že som bol pri tých rozhovoroch aj pána Čaploviča, aj pri tých zdôvodneniach pána Františka Mikloška. A ja sa do budúcnosti pokúsim si vytiahnuť argumentáciu, vtedajšiu argumentáciu konkrétne aj pána Mikloška a konkrétne aj členov vtedajšieho poslaneckého zboru. Hovorím ešte raz, končím tým, čím som začal, bola by to škoda, lebo to presviedčanie, ako si pamätám, aj v tej parlamentnej snemovni, keď to parlamentná snemovňa schválila, bolo veľmi veľa a práve u takých politicko-kultúrnych bardov, dovolím si to takto nazvať, ako bol Dušan Čaplovič a František Mikloško a im podobní. Takže budeme sa o tom určite baviť odborne a ja si nabudúce pripravím aj nejaké možno citácie z vystúpenia pána Mikloška. Ďakujem za pozornosť.
Petrák, Ľubomír, poslanec NR SR (2016-02-11):
No ďakujem za slovo. Ja začnem reagovať od pána poslanca Hlinu. Ja som rád, pán poslanec, že si absolvoval VUML a vieš, ako to tam chodilo. Ak hovoríš, že už ti chýbalo v tom uznesení len vytvorenie tej komisie, tak sa pozri do uznesenia, ktoré k tomu predložila skupina poslancov. Neviem, či si pod tým uznesením podpísaný. Štvrtý bod, ktorý tam je, je žiadosť o zaviazanie ministerstva školstva, aby vytvorilo komisiu za účasti stavovských organizácií, ktorá by komplexne prehodnotila systém kontinuálneho vzdelávania. Takže ak tam hľadáš komisiu, tak si ju nájdi vo svojom uznesení. A budem hovoriť o konkrétnych návrhoch, ktoré ste vy mali vo svojom uznesení. Je tam žiadosť pre vládu Slovenskej republiky, aby predložila legislatívny návrh, ktorého obsahom bude záväzok ministerstva školstva každoročne vypracúvať a zverejňovať výročnú správu o stave školstva. No akože to už je záväzok, keď neviete ani naformulovať, či to má byť realizované uznesením, zákonom alebo niečím iným? Tak žiadate tu zaviazať ministerstvo školstva alebo vládu. Ak budeme hovoriť o ďalších veciach, nie sú žiadne konkrétne čísla ani údaj tam vo vašom uznesení, už mi tam chýba iba jedno: „Vážení čitatelia uznesení poslancov Národnej rady za opozíciu, vygúglite si, čo chcú tí učitelia. (Potlesk.)
Pellegrini, Peter, predseda NR SR (2015-06-25):
Ďakujem veľmi pekne. Na vaše vystúpenie dve faktické poznámky, končím možnosť prihlásiť sa s faktickými. Pani poslankyňa Jurinová, pani podpredsedníčka.
Mazurek, Milan, poslanec NR SR (2022-10-06):
Pán predseda Kollár, povedali ste teda to, s čím sa stotožňujem, že zákonnosť nemôže byť postavená na hrubej nezákonnosti. A to je presne to, čo sa tu deje, a preto veľmi oceňujem, že si uvedomujete tú mieru pokrytectva, ktorá prichádza z mnohých predstaviteľov tejto vlády, a uvedomujete si, že takto to predsa ísť ďalej nemôže, a vyzývate alebo apelujete k tomu, aby sa s tým niečo robilo, pretože to je presne to isté, na čo som ja apeloval pri poslednom odvolávaní Romana Mikulca, kedy som sa obracal na hlasovacie zariadenia v klube OĽANO, a pýtal som sa ich, kde je hranica, kedy im zvyšky, posledné zvyšky svedomia povedia, toto je už skrátka príliš. Nemôžeme nechať tú skupinu Čurillu a jeho kamarátov, aby takýmto spôsobom nezákonne likvidovala životy ľuďom bez ohľadu na to, či sú, alebo nie sú vinní, pretože, tak ako ste povedali, každý na Slovensku si má zasluhovať spravodlivý proces. A spravodlivý proces asi nenastane, ak vidíme, že sa vyšetrovatelia otvorene bavia o tom, aké dôkazy vyfabrikujú, o tom, ktorému konkrétnemu sudcu, sudcovi to potrebujú dať preto, aby ten človek skončil vo väzbe, a že sa bavia o tom, kto zapíše zápisnicu, ktorú dajú len umučenému človeku, utýranému človeku doslova a do písmena podpísať. Veď to nie je mysliteľné. Tam sú konkrétne prepisy, teraz ste na to upozornili, kde sa hovorí o potenciálnych závažných trestných činoch, o ubližovaní na zdraví, o vydieraní, o nátlaku. A toto všetko je fakt. Sám ste to teraz dosvedčili a oni stále pozerajú do zeme a myslia si, že sa ich to netýka. Ak raz niekto začne absolútnym spôsobom tolerovať takúto hrubú nezákonnosť, takéto mafiánske praktiky, tak sa to skôr či neskôr môže obrátiť proti nemu samotnému. Lenže potom už bude neskoro plakať. Sú tu ľudia, ktorí sa považujú za nejakých kresťanov a vidia, ako sa vyšetrovatelia bavia o potenciálnom zabíjaní detí, a aj stále... aj napriek tomu mlčia. Dokedy chcete mlčať v tom OĽANO?
Danko, Andrej, predseda NR SR (2019-09-10):
Ďakujem, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Pýtam sa spravodajcu, či sa chce vyjadriť k rozprave. Nie. Súčasne vás žiadam, aby ste oznámili termín hlasovania o vrátenom zákone, dnes o 17.00 hod. K tomu uvádzam ešte, že je tam desať zákonov, o ktorých sa hlasuje z poslednej schôdze. Súčasne prerušujem rokovanie o tomtom bode programu. Nasleduje druhé čítanie zákona z 27. júna 2019 Z. z., ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov... (ruch v sále), prosím, poprosím, naozaj kľud, ... v znení neskorších predpisov a o zmene a doplnení zákona č. 50/76 o územnom plánovaní a stavebnom poriadku (stavebný zákon) v znení neskorších predpisov vrátenou prezidentkou Slovenskej republiky na opätovné prerokovanie Národnou radou. Materiál má parlamentnú tlač 1564. Dávam slovo spoločnému spravodajcovi z výboru pre hospodárske záležitosti poslancovi Mojšovi a prosím ho, aby informoval Národnú radu o výsledku prerokovania vráteného zákona vo výboroch. [Rokovanie o zákone z 27. júna 2019, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky , tlač 1564.]
Kollár, Boris, predseda NR SR (2021-06-23):
Na faktické poznámky bude reagovať pán poslanec Schlosár. Nech sa páči, máte slovo.
Kubánek, Stanislav, poslanec NR SR (2013-03-13):
Pani predsedajúca, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva a národnostné menšiny. Ďalej aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Bugár, Béla, podpredseda NR SR (2019-11-28):
Ďakujem pekne. Dávam slovo pánovi poslancovi Náhlikovi, ktorý je spoločným spravodajcom, aby odôvodnil tento návrh prerokovaný vo výboroch, nech sa páči.
Kočiš, Eduard, poslanec NR SR (2020-04-24):
Ďakujem pekne, pán predsedajúci. Poslanec Mazurek absolútne, pán podpredseda Šeliga, neútočil na ženy ani nikto tuná v pléne Národnej rady Slovenskej republiky sa nesnaží útočiť na ženy, pretože by to bolo chrapúnstvo a bolo by to neúctivé. Ale iba jednoducho poukazoval na skutkový stav, ktorý momentálne je. Poukazoval na odbornosť podpredsedníčky vlády pani Veroniky Remišovej, to, že je vyštudovaná bábkoherečka, to snáď nikto nemôže poprieť. Ďalej poukazoval na to, že pani ministerka kultúry, zdôrazňujem, kul-tú-ry, pani Milanová sa správala úplne nekultúrne. Takéto výroky sú jednoducho neprípustné. A takýmito výrokmi by sa mala naozaj zaoberať polícia. Čo sa týka regionálneho rozvoja a prečo je tam pani Remišová, k tomu sa ja vyjadrovať nebudem. To sú vlastne dohody v rámci vládnej koalície, ale v podstate ministerstvo, ktoré chcete zriadiť, by malo riadiť všetky regióny na Slovensku. Ja mám pocit, že je to veľký omyl. Regióny na Slovensku by si mali riadiť regióny. To znamená, všetky finančné prostriedky, ktoré tam chcete naliať, či už z eurofondov, alebo zo štátneho rozpočtu výberom daní, by mali prísť na mestá a obce, pretože iba tie najlepšie vedia, kde ich päta tlačí, kde im je topánka malá a jednoducho kde by tie peniaze chceli a vedeli použiť. Nemal by to riadiť nikto z Bratislavy od stola, ale, naopak, mali by byť zriadené určité ú-ra-dy. Aspoň v každom regióne nejaký maličký s polovičným úradníkom, ktorý by to zaručene vedel zmanažovať oveľa lepšie ako pani, ktorá je naozaj odborníčka na všetky problémy sveta, na všetko má riešenie, a keď to riešenie nemá, myslím si, že do večera ho vymyslí. Ďakujem.
Matovič, Igor, poslanec NR SR (2012-08-01):
Vážený pán predseda, dámy a páni, tak ako som vyjadril v rozprave, my za frašku považujeme odvolanie pani generálnej riaditeľky Zemkovej. Považujeme odvolanie, samotný proces, ktorý teda bol vo vašej réžii odvolávania generálnej riaditeľky Zemkovej, za nezákonný, avšak rozdeľujeme odvolávanie a novú voľbu. Novú voľbu považujeme za zákonnú, lebo všetkých jedenásť kandidátov splnilo všetky zákonné požiadavky, ktoré na nich zákon kládol, a z úcty k týmto jedenástim kandidátom, ktorí sa zúčastnili tejto voľby, sa zúčastníme tajnej voľby. Niektorí z nás možno budú voliť pána Miku, niektorí možno pána Rezníka a niektorí svoj protest vyjadria tým, že odovzdajú prázdny hlas. Ale zúčastníme sa, lebo ešte raz opakujem, z úcty voči jedenástim kandidátom, ktorí sa zúčastnili riadnej voľby, alebo snahy byť zvolení, odprezentovali svoje projekty, sa zúčastníme voľby. To ale nevyjadruje, tým nevyjadrujeme to, že súhlasíme s nezákonným spôsobom odvolania generálnej riaditeľky Zemkovej.
Glváč, Martin, podpredseda NR SR (2018-02-13):
Prerušujem schôdzu do deviatej ráno. (Prerušenie rokovania o 19.00 hodine.)
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 144 poslancov, za 101, proti 5, zdržalo sa 38, hlasovali všetci prítomní. Tento návrh sme schválili. Skôr ako dám priestor na procedurálne, ešte vás chcem informovať o predbežnej dohode z grémia, že by sme teraz prerušili schôdzu za účelom rokovania výborov k návrhu pána ministra zdravotníctva. Pokračovali by sme rokovaním schôdze zajtra ráno o deviatej s tým, že z jednotlivých poslaneckých klubov máme avízo, že v rozprave k tomuto návrhu v druhom čítaní sa nechystá vystúpiť priveľa poslancov. Takže ten návrh znie, že by sme zajtra hlasovali v druhom a v treťom čítaní o návrhu pána ministra zdravotníctva s tým, že ak by to nebolo o jedenástej, tak by to bolo neskôr, ale v priebehu teda zajtrajška po prerokovaní tohto návrhu. Je všeobecný súhlas? (Súhlasná reakcia pléna a následne reakcia poslanca z pléna.) Možnože to bude aj o jedenástej, pán poslanec, je to možné. (Reakcie z pléna.) Najskôr o jedenástej, a ak nie o jedenástej, tak potom do štrnástej po prerokovaní. Procedurálne návrhy. Pán poslanec Blcháč.
Hrušovský, Pavol, podpredseda NR SR (2010-10-14):
Panie poslankyne, páni poslanci, prerušujem rokovanie o tomto bode programu. Ďakujem pánovi ministrovi, ktorý bol navrhovateľom z poverenia vlády, vládnych návrhov zákonov, ktoré riešia problematiku zdravotníctva, pánovi predsedovi výboru Novotnému. Poprosím teraz pána ministra vnútra Daniela Lipšica, aby z poverenia vlády Slovenskej republiky predložil, odôvodnil a uviedol vládny návrh zákona o poskytovaní dotácií v pôsobnosti Ministerstva vnútra Slovenskej republiky , ktorý prerokovávame ako tlač 91. Pán minister, máte slovo.
Hlina, Alojz, poslanec NR SR (2014-03-25):
Ďakujem veľmi pekne. Ja som si dal tú prácu, že som si vypočul pána Číža, že v čom bude ten posun v celej diskusii a v zásade, pán Číž, nič v zlom, v dobrom teda, ale diskusia o súdnictve už bola a skončila, dneska sme to odhlasovali. Toto je diskusia o rozprave o niečom úplne inom. A presne teda aj ako kolega Lipšic z povedaného usúdil a ja ako poľnohospodár som len počúval, ale viete, vy ste vyštudovaný právnik, no ale keď s takými medzerami, to je, ako keby som ja ovcu pripúšťal capom. Viete, takže prosím vás, to by sme si mali dať pozor, keď sa za niečo pasujete a vystupujete pod nejakým titulom alebo, že máte nejaký titul pred menom. My tu hovoríme o tom, že ja vám to na takom príklade pyramídy poviem. Na spodku sú odsúdení, ako v americkom filme, všetci sú nevinní samozrejme, ale tuná sú všetci obvinení v priebehu dvoch rokov na Slovensku. Z tejto množiny odsúdených na Slovensku poslalo dovolanie ministrovi, ja neviem koľko, stovky, údajne stovky ľudí. Z týchto stoviek podaní pán minister 31 si vybral. Áno, to sme už tu o niečo vyššie v pyramíde, a čo je na konci pyramídy? Jeden odklad výkonu trestu, jeden jediný odklad výkonu trestu, no čo čert nechcel, kandidoval na kandidátke SMER-u do Košíc. Viete, no tu sú také okolnosti, ktoré stoja za to a práve preto majú miesto, lebo ten na konci, na vrchu tej pyramídy sa tam dostal a vy neviete pomenovať a to je tá tragédia, o čom tu hovoríme, neviete pomenovať, už keď sa tam dostal, však mohol sa, štatisticky to existuje, že sa tam dostane. Ale povedzte ten dôvod. Už keď to tak naňho, chudáka, vyšlo. Hej, že on zrovna sa mal stať tým, justičnou obeťou nášho zlého justičného systému na Slovensku, tak povedzte, prečo sa na vrchol pyramídy dostal človek, ktorý bol zvolený na kandidátke SMER-u?
P. Hrušovský, predseda NR SR: (2003-12-04):
Páni poslanci, pristúpime teraz k hlasovaniu o jednotlivých prerokovaných návrhoch zákonov ako aj o návrhoch zákonov, ktoré pán prezident vrátil na opätovné prerokovanie. Odporúčam, aby sme najskôr hlasovali o návrhoch zákonov, ktoré sme prerokovali ako vrátené zákony pánom prezidentom. Preto poprosím pána poslanca Mikuša, aby zaujal miesto za rečníckym pultom ako spoločný spravodajca. Ešte predtým chcem požiadať pánov poslancov, aby všetci vytiahli svoje hlasovacie karty, pretože máme novú pani poslankyňu, ktorú vítame zároveň, a sfunkčnili hlasovacie zariadenie tak, že ich opäť vložíme. Pani poslankyňa Sabolová. Áno. Pristúpime teraz k hlasovaniu o zákone z 24. októbra 2003, ktorým sa mení a dopĺňa zákon 145/1995 Z. z. o správnych poplatkoch v znení neskorších predpisov, ktorý pán prezident vrátil na opätovné prerokovanie. Prosím teraz pána spoločného spravodajcu, aby uvádzal hlasovanie. Pán spoločný spravodajca.
Laššáková, Jana, podpredsedníčka NR SR (2014-12-02):
Pán minister, chcete reagovať? Nie. Nech sa páči, pán poslanec Kollár, máte slovo.
Šeliga, Juraj, podpredseda NR SR (2020-11-05):
Na vaše vystúpenie s faktickou poznámkou pán poslanec Habánik, nech sa páči.
Krajčí, Marek, minister zdravotníctva SR (2020-12-10):
Ďakujem veľmi pekne za slovo, pán predsedajúci, aj pánovi poslancovi za otázku. V súčasnosti sa v liečbe používajú antivirotiká, liekom s registráciou v Európskej liekovej agentúry je Remdesivir. Jeho klinická účinnosť je najvyššia u pacientov, ktorí potrebujú oxygenoterapiu a sú v začiatočných štádiách ochorenia. Skúšajú sa aj iné antivirotiká. Tie však v súčasnosti registráciu v Európskej únii zatiaľ nemajú. Ďalej sa v praxi používajú kortikoidy, podávanie dexametazónu redukuje úmrtnosť a závažnosť ochorenia u neventilovaných, ako aj u ventilovaných pacientov a zdravotníci, samozrejme, pracujú aj s podpornou imunomodulačnou liečbou. Používajú sa viaceré preparáty, ako napríklad azoximer, bromit, inosine pranobex, transfer faktor a iné. V procese registrácie v Európskej liekovej agentúre sú tiež niektoré liečivá, ktoré boli používané v iných indikáciách. Napríklad baricitinib, ktorý je inhibítor JAK kinázy – preparát olumiant bol v kombinácii s Remdesivirom výrazne účinnejší ako samotný Remdesivir. Skúšajú sa aj monoklonálne protilátky a niektoré ďalšie liečivá. Faktom zároveň je, že je potrebná aj komplexná podporná liečba, ktorá zahŕňa podávanie nízkomolekulových heparínov, antibiotík a ďalších liečiv. Ďakujem za pozornosť.
Pellegrini, Peter, predseda NR SR (2015-11-18):
S reakciou na faktické pán poslanec Mičovský.
A. Belousovová, podpredsedníčka NR SR: (2009-04-23):
Konštatujem, že v tajnom hlasovaní nebol ani jeden z navrhnutých kandidátov zvolený za člena Správnej rady Ústavu pamäti národa a že za členov Dozornej rady Ústavu pamäti národa boli zvolení Juraj Hamuľák a Ladislav Bukovszky. Ďalej konštatujem, že sa vykoná opakovaná voľba členov Správnej rady. Ďakujem, pani poslankyňa. Vážené panie poslankyne, vážení páni poslanci, podľa schváleného programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov . Vládny návrh zákona má parlamentnú tlač 876, spoločnú správu výborov máte ako tlač 876a. Prosím podpredsedu vlády a zároveň ministra školstva Slovenskej republiky pána Jána Mikolaja, aby vládny návrh zákona odôvodnil. Nech sa páči, pán minister.
Dostál, Ondrej, poslanec NR SR (2010-10-15):
Vážený pán predsedajúci, vážený pán minister, vážené kolegyne, vážení kolegovia, mal by som len pár otázok na margo tohto zákona, ktoré neviem ani, či adresovať ministrovi, alebo všeobecne tejto snemovni. Chcem sa spýtať, či si naozaj myslíme, že toto je vec, ktorú by mal riešiť štát, či toto je vec, ktorú, ak už ju rieši štát, by ju mala riešiť Európska únia. A tie otázky znejú aj inak. Čo by sa stalo, ak by takýto zákon neexistoval? Trh by nedokázal sa postarať o zlepšovanie ekodizajnu? Prečo sa má do takýchto vecí vôbec štát starať? Naozaj tomu nerozumiem. Rozhodne to nepovažujem za základnú úlohu štátu. A považujem to za zasahovanie štátu do podnikateľského prostredia nad nevyhnutnú mieru. Určite by to aj energeticky náročné výrobky, aj spotrebitelia, aj trh prežili, keby nič takéto nebolo riešené zákonom. A tá druhá otázka sa týka Európskej únie a toho, či takéto veci majú byť koordinované, harmonizované z úrovne Európskej únie. Pretože zaoberali by sme sa dnes takýmto zákonom, keby nebola príslušná smernica? Keby tá príslušná smernica nebola zmenená? A mne to trochu, tento zákon, pripadá tak, že v Európskej únii si niekto kýchne a my prijmeme zákon. Potom si niekto smrkne a my ten zákon musíme zmeniť. Neviem, či toto je dobrá cesta. Ďakujem.
Jurinová, Erika, podpredsedníčka NR SR (2014-09-19):
Pán poslanec Kolesík.
Sopko, Miroslav, poslanec NR SR (2017-05-12):
Ďakujem za slovo, pani predsedajúca. Mňa veľmi osobne mrzí, že nás je tu tak málo. Veľmi ma to mrzí, pretože toto sú veľmi dôležité témy, o ktorých sa tu teraz bavíme. Ďakujem za upresnenie aj za čísla konkrétne, ktoré pán poslanec uviedol a správne poznamenal, že školy strácajú chuť objednávať do skladov niečo, čo potom často vo vyučovaní ani veľmi nevyužijú. A ak sa ideme baviť aj o teraz zmenách v rámci Učiace sa Slovensko, akým spôsobom chceme motivovať učiteľov, tých inovatívnych učiteľov, tých, ktorí ešte to nevzdali, tu je práve príležitosť tých tvorcov vzdelávacích materiálov podchytiť, umožniť im a zaplatiť hlavne to, tú ich prácu, ktorú oni doteraz vykonávali, a ich vzdelávacie zdroje potom šíriť po ostatných školách. Pretože bavme sa tu vo všeobecnosti o vzdelávacích zdrojoch, ktorých, tých kvalitných, tých dobrých, ktoré naozaj sú urobené tým deťom na mieru, je sakramentsky málo. Ďakujem.
Grendel, Gábor, poslanec NR SR (2017-03-24):
Ďakujem za všetky faktické poznámky, budem reagovať na Ondra Dostála. Mohli by sme túto novelu nazvať aj lopatovou novelou, pretože tam ideme proste po lopate vysvetliť tým štátnym akciovkám a iným organizáciám, že sú povinnými osobami a musia niektoré dokumenty zverejniť. Napríklad teda v prípade Bratislavy a toho auditu som presvedčený o tom, dal som vypracovať právnu analýzu, že magistrát zatajuje ten audit bezdôvodne. A keď mi zamietli moju infožiadosť, tak v tom rozhodnutí nebol uvedený žiaden konkrétny dôvod, relevantný. Iba to, že ďalší účastníci nesúhlasili so zverejnením, ale čo je ohrozené, proste aké, aké tajomstvo alebo aké ich práva by mali byť ohrozené, to tam uvedené nebolo a myslím si, že ani v tom odvolacom konaní, v rozhodnutí, či už bude kladné alebo záporné, sa relevantného dôvodu nedočkám.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 60 poslancov, proti 5 poslanci, zdržalo sa 72 poslancov. Konštatujem, že tento návrh sme neschválili.
Danko, Andrej, predseda NR SR (2016-05-17):
Ďakujem, pán poslanec. Reakciu na faktickú poznámku? Nie. Ďakujem. Nasleduje pán poslanec Dušan Muňko do rozpravy. Predpokladám, že nie a že mu prepadá poradie. Dovoľte mi, aby som vyhlásil rozpravu za skončenú. A ešte jednu technickú záležitosť. Vzhľadom na to, že zajtra o 11. hod. prebieha eurovýbor a bolo by nemožné aj samotné hlasovanie v Národnej rade, chcel by som navrhnúť, aby hlasovanie prebehlo o 17. hod. tak, aby sme si zachovali dôstojnosť a meno pri rokovaní, najmä so zahraničnými partnermi, pričom o 11. hod. by bol ustanovený náhradník za pána poslanca Bindera. Ak je všeobecný súhlas s tým, tak by hlasovanie prebehlo zajtra o 17. hod. (Reakcie z pléna.) Dnes bol pohreb pána poslanca. (Reakcia z pléna.) Zajtra o 17. hod. bude hlasovanie. (Súhlasná reakcia pléna.) Ďakujem. Poprosím vás, chce k rozprave zaujať stanovisko pani navrhovateľka?
Laurenčík, Milan, podpredseda NR SR (2020-12-02):
Pán poslanec Dušan Muňko, nech sa páči.
Brocka, Július, poslanec NR SR (2014-10-21):
Pán predsedajúci, pán podpredseda, mám návrh, aby sme zlúčili rozpravu o tomto bode a o bode 49. To sú vlastne identické návrhy. My sme tu už zlučovali rozpravu, keď to bolo o novele toho istého zákona, ale boli to diametrálne odlišné problémy, ale zmrazovaním platov ústavných činiteľov sa zaoberá aj bod nášho programu 49. Je to myslím návrh poslancov z OĽaNO. A ja si myslím, že tu to teraz má logiku, aby sme zlúčili rozpravu, lebo je to o tom istom. Dávam to ako procedurálny návrh.
Kaščáková, Renáta, poslankyňa NR SR (2016-09-12):
Ďakujem. Ja si dovoľujem len tlmočiť pani poslankyňu Blahovú, ktorá odkazuje, že stráca svoje, svoje pôsobenie v rozprave, nakoľko teraz sa venuje naozajstným problémom, ktoré trápia ľudí.
Danko, Andrej, podpredseda NR SR (2024-02-28):
Poslanec Dostál.
J. Halecký, poslanec: (2009-02-11):
Ale ja by som sa chcel obrátiť na pána poslanca Brocku a zastaviť sa pri toľko kritizovanej DPH, dani z pridanej hodnoty. Volá sa za jej urgentným a výrazným znížením. Považuje sa za jednu z dominantných, rozhodujúcich a tých najdôležitejších faktorov v tejto dobe. Chcel by som sa opýtať, či skutočne je presvedčený o tomto kroku, či by vedel uviesť aspoň jednu krajinu alebo skupinu krajín, alebo percento krajín, ktoré v tejto dobe znižujú DPH, o koľko percent a či skutočne je to krok, ktorý má oporu aj skúsenosti iných krajín Európskej únie alebo v širšom rozsahu. Čo sa týka jeho pripomienky k tomu, že Zákonník práce je ešte nedotknutý a tiež obsahuje viacero bodov, ktoré by mohli situáciu v tomto krízovom období zlepšiť, osobne si myslím, že je to možné. A je to pravdivé a predpokladám, že v nasledujúcich mesiacoch dôjde aj k určitým zmenám v Zákonníku práce, ktoré budú nevyhnutné, aby zlepšili postavenie nezamestnaných a takisto nepriamo aj situáciu v jednotlivých malých, drobných, ale aj v tých veľkých podnikoch. Ďakujem.
Přidal, Alojz, poslanec NR SR (2013-07-02):
Pán predseda, je zvykom, že sa dáva hlasovať tam od toho ambónu. Tak jednoducho ja nepredpokladám, že by ma pán kolega Hlina pustil, a ja sa s ním, tak ako ste sa tu vy s nimi bili, vy s ním bili, aspoň niektorí poslanci, biť nebudem. V prípade, že bude uvoľnený ten priestor, ja som ochotný dať hlasovať, ale jednoducho vyriešite a vyriešte si to vy. Ja to riešiť nebudem. A myslím, že pán poslanec Hlina má svojím spôsobom pravdu, lebo bol tu jeden minister a naozaj tu mala byť vláda. Až to vyriešite a ten priestor bude voľný, ja veľmi rád si svoju poslaneckú povinnosť splním. (Potlesk.)
S. Janiš, poslanec: (2009-10-23):
Zo znenia zákona aj z uvedenia tohto zákona pánom predkladateľom je zrejmý účel navrhovanej úpravy. Táto problematika nie je upravená v práve Európskych spoločenstiev a nie je upravená ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku navrhujem, aby sa Národná rada po rozprave uzniesla na tom, že odporučí uvedený návrh zákona prerokovať v druhom čítaní. A ďalej navrhujem, aby tento návrh zákona prerokovali výbory: ústavnoprávny, výbor pre hospodársku politiku, výbor pre pôdohospodárstvo, životné prostredie a ochranu prírody a výbor pre verejnú správu a regionálny rozvoj. Za gestorský výbor navrhujem výbor pre hospodársku politiku a ďalej odporúčam, aby predmetný návrh zákona dotknuté výbory prerokovali do 30. novembra 2009 a gestorský výbor do 1. decembra 2009. Pán podpredseda, skončil som, môžete otvoriť rozpravu.
Paška, Pavol, predseda NR SR (2012-12-05):
Hlasujeme. (Hlasovanie.) 139 prítomných, 80 za, 2 proti, 56 sa zdržalo, 1 nehlasoval. Návrh sme schválili.
Laššáková, Jana, podpredsedníčka NR SR (2013-05-31):
S reakciou pán poslanec Zajac, nech sa páči.
Viskupič, Jozef, poslanec NR SR (2013-06-04):
Ďakujem. Hľadal si, hľadal si príklad, ktorý pri tom konštrukte, ktorý hovoríš, že pri primárnej službe je sekundárna, prichádza nejaký sekundárny efekt. Hovoril si o dažďovej vode. Mám ale pocit, že, keďže sa bavíme o dažďovej vode, že z tohto mráčika nezaprší a že nepodporia, lebo naši kolegovia z vládnej strany sú v tomto odborníci. Mali sme tu 2-3 body dozadu návrh, tzv. zmenu návrhu alebo zmenu platnosti tzv. zástrčkového zákona. To je presne to isté. My neplatíme pri RTVS za to, či pozeráme televíziu alebo či používame nejakú službu, ale platíme za to, či máme doma elektrickú zástrčku, alebo nie. Dokonca takým spôsobom, že platíme daň na hlavu, čiže ten, kto zarába minimálnu mzdu, platí úplne rovnaké peniaze ako ten, kto zarába manažérsky 3-tisíceurový plat, takže a tak tento návrh zákona je z dielne vládnych poslancov za prvej Ficovej vlády. Zároveň ho druhá Ficova vláda obnovila, keďže tento rok už od 1. 1. platiť úhrady za služby verejnosti alebo tzv. rovnú daň, resp. daň na hlavu za zástrčky už platiť ľudia nemuseli. Takže preto si myslím aj v symbolike, že z tohto mráčika proste nezaprší, a majú veľmi rady spájanie jednej služby s platením za službu úplne inú. Ďakujem.